KOMENTE DHE REKOMANDIME 
MBI RAPORTIN E MONITORIMIT TË 8 MUJORIT TE VITIT 2023
PËR KËSHILLIN KOMBËTAR TË KONTABILITETIT

I.    Vlerësim i përgjithshëm 
Këshilli Kombëtar i Kontabilitetit, administroi dhe menaxhoi fondet publike sipas programit “Planifikimi, Menaxhimi dhe Administrimi”.
II.    Karakteristika kryesore të performancës së shpenzimeve
Në fund të 8 Mujorit te vitit 2023, situata në lidhje me realizimin e shpenzimeve të buxhetit, krahasuar me faktin, sipas të dhënave të Sistemit Financiar Informatik të Qeverisë, paraqitet si më poshtë, në mijë lekë:

	NR.
	Këshilli Kombëtar i Kontabilitetit
	Plani Vjetor
	Fakti 8 mujori 2023
	Përqindja  e realizimit

	1
	Shpenzime per paga
	9384
	5563
	59%

	
	Shpenzime per Sig Shoqerore
	1 602
	916
	57%

	2
	Shpenzime të tjera korente
	5300
	1458
	27%

	total korente
	14 260
	16286
	7936

	3
	Shpenzime kapitale
	1000
	760
	76%

	TOTALI
	15 260
	17287
	8697



Siç shikohet nga tabelat e mësipërme, shpenzimet për KKK janë realizuar në rreth 59 përqind të planit për shpenzimet e personelit, 27 përqind shpenzimet e tjera korente ndersa shpenzimet kapitale janë realizuar 76%. Në total KKK ka një realizim faktik të shpenzimeve buxhetore totale në masën 50 përqind.
Sipas detajimit buxhetor KKK ka të planifikuar produktin, “Seti i Standardeve Kombëtare të Kontabilitetit (ekzistuese/të reja/të amenduara)”.
Në shkresën që paraqet raportin e monitorimit të KKK nuk ka një relacionin shoqërues si dhe mungojnë të dhëna për realizimin e qëllimit dhe objektivave të politikës së programit, apo realizimit të produkteve nga përdorimi i fondeve të planifikuara për këtë institucion.

III.    Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi sipas formateve të përcaktuara në këtë udhëzim në anekset përkatëse, te cilat gjenerohen nga sistemi AFMIS.Vërejmë që të dhënat e raportuara në raportin e monitorimit të KKK, nuk janë mbështetur në standardet dhe përcaktimet e bëra në kete udhezim.

· Konstatojme gjithashtu se vlera faktike e produkteve nga ana sasiore në sistemin AFMIS këto të dhëna nuk pasqyrohen, pra nuk janë rregjistruar në sistem, nga ana e ketij institucioni


Mbështetur në sa më sipër për përmirësimin e cilësisë së përmbajtjes së raportit të monitorimit rekomandojmë:

· Pergatitjen dhe paraqitjen nga ana e institucionit te raportit te monitorimit mbi performancen buxhetore si edhe edhe te treguesve te performances, mbeshtetur ne percaktimet e bera ne paragrafin 49 te udhezimit nr. 14 date 30.05.2023 “Për procedurat standarde të monitorimit të buxhetit në njësitë e Qeverisjes Qendrore”.Informacioni ne kete raport duhet te jete ne perputhje me percaktimet e bera ne udhezim sipas anekseve perkatese te gjeneruara nga sistemi AFMIS, se bashku me relacionin shoqerues i cili duhet te jete ne perputhje me formatin standart narrativ te percaktuar ne kete udhezim.
